Harju rajoon

Harju rajoon oli haldusterritoriaalne üksus Eesti NSV-s aastatel 1950-1989.

Harju rajooni territoorium 
Harju rajoon moodustati Harju maakonna põhjaosast (välja arvatud Tallinn kui vabariikliku alluvusega linn) aastal 1950 seoses maakondade kaotamisega.  Harju maakonna lõunaosast moodustati 1950. aastal Rapla rajoon. Endise Harju maakonna aladest ja Läänemaa idapoolsest osast moodustati Märjamaa rajoon.

3. mail 1952 võttis Eesti NSV Ülemnõukogu Presiidium seadluse, millega moodustati Tallinna oblast, kuhu kuulus kolm linna ja 12 rajooni, millest Harju maakonna alale jäid Harju, Keila, Kose ja Loksa rajoon ning Tallinna linn. Oblastid Eesti NSV-s likvideeriti 27. aprillil 1953.

1957. aastal liideti sellega likvideeritud Loksa rajooni läänepool. 1959. aastal liideti sellega Kose rajooni kesk- ja põhjaosa. Samas anti Tallinnast lääne pool asuvad alad Keila rajooni koosseisu. 

1962. aastal liideti Harju rajooniga Keila rajoon ja Rapla rajooni Kõue külanõukogu. 1963. aastal liideti Paide rajooni põhjaosa. Aastate jooksul loovutati maid ka Tallinna linnale, sealhulgas Saue (1960) ja Maardu (1962). 

Harju rajooni kuulusid:

Harju rajooni RSN Täitevkomitee
1941, Ruts Kivinurk, Harju Rajooni TSN täitevkomitee esimees
1944-1945, Aliide Sommerling, Harju Rajooni TSN Täitevkomitee esimees
1945-1946, Aleksander Mäe, Harju Rajooni TSN Täitevkomitee esimees
1946-1949, Nikolai Turkestanov, Harju Rajooni TSN Täitevkomitee esimees
1949-1952, Eduard Kalaus, Harju Rajooni TSN Täitevkomitee esimees
1952-1953, Gori Valgur, Harju Rajooni TSN Täitevkomitee esimees
1953-1955, Veliks Liiv, Harju Rajooni TSN Täitevkomitee esimees
1955-1959, Gustav Naukas, Harju Rajooni TSN täitevkomitee esimees
1959-1967, Enn Lehepuu, Harju Rajooni TSN Täitevkomitee esimees
1967-1980, Endel Jaama, Harju Rajooni TSN/RSN Täitevkomitee esimees
1980-1990, Enn Luik, Harju Rajooni RSN Täitevkomitee esimees

Seoses maakondade taastamisega nimetati Harju rajoon 1. jaanuaril 1990 ümber Harju maakonnaks.

Vaata ka 
 Harju rajooni TSN
 Harju rajooni Töörahva Saadikute Nõukogu Täitevkomitee
Eestimaa Kommunistliku Partei piirkondlik EKP Harju Rajoonikomitee
 
Eesti NSV rajoonid